

[bookmark: _Hlk71202650]4. pielikums
iepirkuma “Nemidriatiskās funduskameras piegāde”, 
Id. Nr. LRS 2026/17, nolikumam 

LĪGUMS (projekts)
par nemidriatiskās funduskameras piegādi

Pasūtītāja līguma Nr. ________
Piegādātāja līguma Nr. ________
[bookmark: _Hlk71202636]Iepirkums Publisko iepirkumu likuma 9. panta kārtībā
Id. Nr. LRS 2026/17

Liepājā									    Datums skatāms laika zīmogā

	Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”, reģ. Nr. 42103041306, tās ____________ personā, kuri rīkojas uz statūtu pamata (turpmāk – Pasūtītājs), no vienas puses, un
_____________, reģ. Nr. ________, tās ___________ personā, kurš/-a rīkojas uz _______ pamata (turpmāk - Piegādātājs), no otras puses,
[bookmark: _Hlk71202700]abi kopā turpmāk – Līdzēji, un katrs atsevišķi arī - Līdzējs, pamatojoties uz iepirkuma “Nemidriatiskās funduskameras piegāde”, Id. Nr. LRS 2026/17, (turpmāk – Iepirkums) rezultātiem, un saskaņā ar Piegādātāja Iepirkumā iesniegto piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. [bookmark: _Hlk71202746]Pasūtītājs pasūta un pērk no Piegādātāja jaunu ražotāja ________ nemidriatisko funduskameru, modelis_______, (atbilstoši pretendenta piedāvājumam) (turpmāk – Ierīce) atbilstoši Tehniskajai specifikācijai – tehniskajam piedāvājumam (Līguma 1. pielikums) un Finanšu piedāvājumam (Līguma 2. pielikums). 
1.2. Piegādātājs bez papildu atlīdzības ar saviem resursiem 60 (sešdesmit) kalendāro dienu laikā no Līguma parakstīšanas dienas:
1.2.1. piegādā Ierīci Pasūtītāja norādītajās telpas – SIA “Liepājas reģionālā slimnīca”, Slimnīcas iela 25, Liepāja, LV-3414;
1.2.2. veic Pasūtītāja personāla apmācību darbam ar Ierīci un izsniedz Pasūtītājam Ierīces lietošanas instrukciju latviešu valodā;
1.2.3. nodrošina Ierīces pārbaudi un nodošanu ekspluatācijā, t. sk. veic Ierīces elektrodrošības, galveno funkciju un raksturlielumu pārbaudi un metroloģisko kontroli saskaņā ar Ministru kabineta 2023. gada 15. augusta noteikumiem Nr. 461 “Medicīnisko ierīču noteikumi” (ja attiecas);
(turpmāk viss kopā – Piegāde).
1.3. Līguma izpildē Piegādātājam ir saistošs:
1.3.1. Līgums un tā pielikumi;
1.3.2. visa Iepirkumā dokumentācija;
1.3.3. visi Iepirkumā Piegādātāja piedāvājumā iesniegtie dokumenti;
1.3.4. Pasūtītāja norādījumi;
1.3.5. normatīvie akti, kas regulē Līguma 1.2. punktā noteikto.

2. LĪGUMA SUMMA UN NORĒĶINU KĀRTĪBA
2.1. Līgumcena bez pievienotās vērtības nodokļa (turpmāk – PVN) ir _______ EUR (______). Papildus tiek maksāts PVN atbilstoši spēkā esošajai likmei.
2.2. Līguma 2.1. punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi.
2.3. Pasūtītājs veic samaksu par piegādātu, Līguma noteikumiem atbilstošu Ierīci 30 (trīsdesmit) kalendāro dienu laikā no rēķina saņemšanas un Ierīces pieņemšanas – nodošanas akta (forma – Līguma 3. pielikums) abpusējas parakstīšanas dienas, pārskaitot rēķinā norādīto naudas summu uz rēķinā norādīto Piegādātāja bankas norēķina kontu. 
2.4. Pasūtītājam nav pienākuma apmaksāt Piegādātāja rēķinus vai segt jebkādas Piegādātāja izmaksas vai zaudējumus par Piegādi, kuru Piegādātājs nav veicis, un / vai par Līguma prasībām neatbilstošas kvalitātes Piegādi.
2.5. Samaksa par Piegādi uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu saskaņā ar Pasūtītāja maksājuma uzdevumu.

3. LĪGUMA SPĒKĀ ESAMĪBA, TĀ GROZĪŠANAS UN IZBEIGŠANAS KĀRTĪBA
3.1. Līgums stājas spēkā tā parakstīšanas dienā un ir spēkā līdz Līdzēju saistību izpildei.
3.2. Līgumu var grozīt vai izbeigt, Līdzējiem savstarpēji rakstiski vienojoties.
3.3. Līguma darbības laikā, Līdzējiem abpusēji vienojoties, var tikt veikti Līguma grozījumi Līgumā un Publisko iepirkumu likuma 61. pantā noteiktajos gadījumos un kārtībā.
3.4. Līguma izpildes sākuma un beigu termiņi var tikt precizēti pēc Pasūtītāja iniciatīvas par tik ilgu laika posmu, kāds objektīvi ir nepieciešams, lai izpildītu Līguma saistības, šādos gadījumos:
3.4.1. iesaistītā personāla pieejamība attiecīgajā laika periodā;
3.4.2. izmaiņas pacientu plūsmā attiecīgajā laika periodā;
3.4.3. izmaiņas epidemioloģiskā režīma nosacījumos Slimnīcā attiecīgajā laika periodā.
3.5. [bookmark: _Hlk140596893]Pasūtītājam ir tiesības vienpusēji atkāpties no Līguma, ja iestājies vismaz viens no šādiem apstākļiem:
3.5.1. Piegādātājs neveic Ierīces piegādi ilgāk par 10 (desmit) kalendāra dienām no Līguma 1.2. punktā noteiktā piegādes termiņa un termiņa kavējumā nav vainojams Pasūtītājs;
3.5.2. Piegāde neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams Pasūtītājs;
3.5.3. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus; 
3.5.4. Piegādātājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
3.5.5. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
3.5.6. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
3.5.7. notikusi Piegādātāja likvidācija; 
3.5.8. Piegādātājs pārkāpj vai nepilda citu būtisku Līgumā paredzētu pienākumu;
3.5.9. Piegādātājs Pasūtītājam nodarījis zaudējumus;
3.5.10. Ierīces lietošana izraisa izmaiņas, kas var radīt draudus pacienta veselībai un dzīvībai, Ierīces kvalitātes prasības būtiski atšķiras no Tehniskajā specifikācijā vai Ierīces instrukcijā norādītajām īpašībām. Konstatējot minētos apstākļus, Līdzēji noformē defektu aktu, kurā norāda Ierīces neatbilstības Līguma noteikumiem. Šādos apstākļos, vienpusējas Līguma izbeigšanas gadījumā, Piegādātāja neierašanās neizslēdz Piegādātāja atbildību un pienākumu atmaksāt Pasūtītājam līgumcenu un ar Piegādātāja resursiem aizvest Ierīces no Pasūtītāja telpām;
3.5.11. [bookmark: _Hlk117580420]pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā turpmāka Līguma izpilde nav iespējama, kā arī gadījumā, ja attiecīgie apstākļi bija pastāvējuši pirms Līguma noslēgšanas, bet Pasūtītājam tie nebija zināmi;
3.5.12. Piegādātājs ir patvaļīgi pārtraucis Līguma izpildi, tai skaitā, ja Piegādātājs nav sasniedzams juridiskajā adresē;
3.5.13. citos Līgumā vai ārējā normatīvajā aktā noteiktajos gadījumos.
3.6. Piegādātājam ir ir tiesības atkāpties no Līguma, ja iestājies vismaz viens no šādiem apstākļiem:
3.6.1. Pasūtītājs vismaz 30 (trīsdesmit) kalendāra dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāra dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
3.6.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
3.7. Par vienpusēju atkāpšanos no Līguma Līdzējs nosūta otram Līdzējam rakstisku paziņojumu uz tā juridisko adresi vai elektroniski parakstītu paziņojumu uz tā Līgumā norādīto e-pasta adresi. Līgums uzskatāms par izbeigtu piektajā dienā pēc rakstiska paziņojuma nodošanas nosūtīšanai pasta iestādē vai nosūtīšanas otram Līdzējam e-pastā. 
3.8. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.

4. IERĪCES GARANTIJA
4.1. Ierīces garantijas laiks ir _________ (ne mazāk kā 24 mēneši (saskaņā ar pretendenta piedāvājumu)) mēneši no Ierīces pieņemšanas – nodošanas akta abpusējas parakstīšanas dienas. Piegādātājs bez maksas nodrošina garantijas servisu un remontdarbu veikšanu, kā arī bojāto detaļu remontu visā garantijas periodā, ja Ierīces bojājumi nav cēloniski ar Līguma 4.2. punktā minēto.
4.2. Ierīces garantija neattiecas uz Ierīces defektiem, kas radušies:
4.2.1. ekspluatējot Ierīci neatbilstoši tās ekspluatācijas noteikumiem (ražotāja instrukcijām);
4.2.2. pierādāmu Ierīces lietotāju nolaidības, Ierīces nepareizas lietošanas vai apzinātu bojājumu konstatēšanas gadījumā;
4.2.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu ievietošanā Ierīcē tādā veidā, kas ir pretrunā ar Ierīces ražotāja instrukcijām;
4.2.4. nepārvaramas varas apstākļu rezultātā.
4.3. Par jebkuru Ierīces bojājumu vai darbības traucējumu, kas jānovērš Ierīces garantijas ietvaros Pasūtītājs noformē defektu aktu, un nekavējoties to iesniedz Piegādātājam. Piegādātājam ne vēlāk kā 1 (vienas) darbdienas laikā no paziņošanas brīža jāierodas un jāsalīdzina Piegādātāja noformētais akts ar faktiskajiem apstākļiem. Ja Piegādātājs minētajā termiņā neierodas, Pasūtītāja vienpusēji sagatavotais Ierīces defektu akts ir saistošs Piegādātajam.
4.4. Jautājumu par Ierīces defekta aktā norādītā pamatotību izvērtē Līdzēju pilnvarotie pārstāvji; ja pārstāvji nevar vienoties, Līdzēji pieaicina neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Ierīces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Ierīces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
4.5. Pamatojoties uz Ierīces defektu aktu, izņemot Līguma 3.5.10. apakšpunktā minētos apstākļus, Piegādātājam ne vēlāk kā 10 (desmit) kalendāro dienu laikā no defektu akta saņemšanas dienas jānomaina Ierīce ar jaunu Ierīces vai jāveic Ierīces remonts bez papildu samaksas.
4.6. Ja Ierīces bojājums radies Pasūtītāja vainas dēļ, Ierīces remontu apmaksā Pasūtītājs, iepriekš rakstiski saskaņojot ar Piegādātāju Ierīces remonta izmaksu tāmi un remonta laiku.
4.7. Piegādātājs garantijas laikā Ierīcēm veic regulāras bezmaksas pārbaudes un apkopes, t. sk. elektrodrošības un funkcionālās pārbaudes (ja attiecas), atbilstoši ražotāja noteiktajam.

5. IERĪCES KVALITĀTES PRASĪBAS
5.1. Ierīces specifikācija noteikta Līguma 1. pielikumā.
5.2. Ierīce ir reģistrēta Latvijas Republikas normatīvajos aktos noteiktajā kārtībā, tās kvalitāte atbilst specifikācijai un rūpnīcas izgatavotāja standartiem.
5.3. Ierīci pirms piegādes uzglabā, kā arī piegādā atbilstoši ražotāja noteiktajām prasībām un instrukcijām par Ierīces uzglabāšanu.
5.4. Ierīce ir jauna, nelietota, tās oriģinālajā iepakojumā, marķēta ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā.
5.5. Piegādātājs garantē un uzņemas pilnu atbildību par Ierīces atbilstību Līguma noteikumiem un derīgumu ekspluatācijai, kā arī to, ka Ierīces izmantošana atbilstoši tās uzdevumiem nenodarīs kaitējumu cilvēka veselībai un dzīvībai.

6. LĪDZĒJU SAISTĪBAS
6.1. Piegādātājam papildus citos punktos minētajam ir pienākums:
6.1.1. veikt Piegādi un Pasūtītāja personāla apmācību Līguma 1.2. punktā noteiktajā termiņā;
6.1.2. piegādāt Līguma un Latvijas Republikas normatīvo aktu prasībām atbilstošu, pienācīgas kvalitātes Ierīci;
6.1.3. transportējot Ierīci, nodrošināt tās drošību pret iespējamajiem bojājumiem;
6.1.4. nodrošināt Piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas normatīvo aktu prasībām;
6.1.5. nodrošināt Pasūtītājam Ierīces darbības traucējumu vai bojājumu novēršanu 2 darba dienu laikā no izsaukuma brīža;
6.1.6. laikus, vismaz 5 (piecas) darba dienas pirms Ierīces piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Ierīces piegādi noteiktajā laikā.
6.2. Piegādātājam papildus citos punktos minētajam ir tiesības:
6.2.1.	par piegādātu kvalitatīvi Ierīci savlaicīgi saņemt Līgumā noteikto samaksu;
6.2.2.	saņemt no Pasūtītāja saistību izpildei nepieciešamo informāciju.
6.3. Pasūtītājam papildus citos punktos minētajam ir pienākums:
6.3.1. savlaicīgi pieņemt un pārbaudīt piegādāto Ierīces kvalitāti un atbilstību Līguma noteikumiem;
6.3.2. Līgumā noteiktajā kārtībā samaksāt par pieņemtām, Līguma prasībām atbilstošām un kvalitatīvām Ierīcēm.
6.4. Pasūtītājam papildus citos punktos minētajam ir tiesības:
6.4.1. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
6.4.2. atteikties pieņemt saskaņā ar Līguma noteikumiem piegādātu, Līguma prasībām neatbilstošu Ierīci, ievērojot Līguma 2.4. punktā noteikto;
6.4.3. laicīgi saņemt no Piegādātāja informāciju un skaidrojumus par iespējamajiem vai paredzamajiem kavējumiem Līguma izpildē;
6.4.4. apturēt un atlikt Līgumā paredzēto maksājumu ārējā normatīvajā aktā vai Līgumā noteiktajos gadījumos; 
6.4.5. aizstāt Pasūtītāju kā Līdzēju ar citu Līdzēju, ja Pasūtītājs tiek reorganizēts vai mainās tā kompetence. 

7. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTES KĀRTĪBA
7.1. Piegādātājs nav tiesīgs bez saskaņošanas ar Pasūtītāju veikt Piegādātāja piedāvājumā Iepirkumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem. 
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 9. panta astotajā daļā minētajiem pretendentu izslēgšanas gadījumiem;
7.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma  9. panta astotajā daļā minētajiem pretendentu izslēgšanas gadījumiem;
7.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt jauna apakšuzņēmēja piesaistei gadījumā, ja šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 9. panta astotajā daļas noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.5. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta nosacījumiem. 

8. LĪDZĒJU ATBILDĪBA
8.1. Līdzējam ir pienākums atlīdzināt otram Līdzējam tā vainas rezultātā nodarītos tiešos vai netiešos zaudējumus.
8.2. Par Līguma 1.2. punktā norādītā termiņa pārsniegšanu, ja tā nav radusies Pasūtītāja vai nepārvaramas varas dēļ, Piegādātājs maksā Pasūtītājam līgumsodu 0,5% apmērā no Līguma summas par katru kavējuma dienu, bet ne vairāk kā 10% no kopējās Līguma summas ar PVN. 
8.3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,5% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas. 
8.4. Līdzējs līgumsoda apmaksu veic 30 (trīsdesmit) dienu laikā pēc otra Līdzēja rēķina par piemērotā līgumsoda saņemšanas. 
8.5. Līgumsoda samaksa neatbrīvo Līdzēju no turpmākas saistību izpildes pienākuma, izņemot Līguma vienpusējas izbeigšanas gadījumā, un netiek ieskaitīta zaudējumu atlīdzībā.
8.6. Ja Konkurences padome, tiesa vai cita kompetenta iestāde konstatējusi aizliegtu pretendentu vienošanos piedāvājuma iesniegšanai Iepirkumā, Piegādātājs sedz Pasūtītājam visus zaudējumus, kas radušies šādas Piegādātāja rīcības rezultātā. 

9. NEPĀRVARAMA VARA
9.1. Līdzēji atbrīvoti no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, uguns nelaimes un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Līdzējiem un neviens no Līdzējiem nav tos iniciējis, un citi apstākļi, kas neiekļaujas Līdzēju iespējamās kontroles robežās). Līdzēji var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījuši visu iespējamo, lai tos novērstu.
9.2. Gadījumā, ja iestājas Līguma 9.1. punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi. 
9.3. Līdzējs, kas atsaucās uz nepārvaramas varas apstākļiem, bez kavēšanās informē par to otru Līdzēju rakstiski ne vēlāk kā 3 (trīs) darbdienu laikā pēc nepārvaramas varas apstākļu iestāšanās un pierāda nepārvaramas varas apstākļu esamību.
9.4. Iestājoties nepārvaramas varas apstākļiem, Līdzēji vienojas par turpmāku saistību izpildes kārtību un termiņiem. Ja minēto apstākļu dēļ Līgums nedarbojas ilgāk par 3 (trīs) mēnešiem, katram Līdzējam ir tiesības izbeigt Līgumu, par to rakstveidā brīdinot otru Līdzēju vismaz 15 (piecpadsmit) dienas iepriekš. 

10. CITI NOTEIKUMI
10.1. Līdzējs nav tiesīgs vienpersoniski nodot savas tiesības un saistības, kas saistītas ar Līgumu un izriet no tā, trešajai personai.
10.2. Pasūtītāja vadītāja maiņa nevar būt par pamatu Līguma izbeigšanai. Gadījumā, ja notiek Pasūtītāja reorganizācija, Līgums paliek spēkā un tā noteikumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
10.3. Strīdus Līdzēji risina savstarpējās pārrunās. Vienošanās par strīda atrisināšanu noformējama rakstveidā un Līdzēji to paraksta. Ja vienošanos panākt nav iespējams, strīdu nodod risināšanai Latvijas Republikas tiesā Latvijas Republikas normatīvajos aktos noteiktajā kārtībā.
10.4. Visos Līgumā neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
10.5. Informācijas apmaiņai Līdzēji var izmantot Līgumā norādīto elektronisko pastu, neizmantojot drošu elektronisko parakstu.
10.6. Ja Līdzējam mainās rekvizīti vai Līguma 10.7. un 10.8. punktā noteiktās kontaktpersonas, vai to kontaktinformācija, Līdzējs 5 (piecu) darbdienu laikā no notikušo izmaiņu iestāšanās rakstiski paziņo par to otram Līdzējam. Ja Līdzējs neizpilda šī punkta nosacījumus, uzskatāms, ka otrs Līdzējs pilnībā izpildījis savas saistības, lietojot Līgumā esošo informāciju.
10.7. Pasūtītāja kontaktpersona: 
	Amats:
	

	Vārds, uzvārds:
	

	Tālrunis:
	

	e-pasts:
	


10.8. Piegādātājs par pilnvaroto pārstāvi Līguma izpildes laikā norīko:
	Amats:
	

	Vārds, uzvārds:
	

	Tālrunis:
	

	e-pasts:
	


10.9. Līdzēji apliecina, ka to pilnvarotās personas ir informētas par to personas datu nodošanu otra Līdzēja pārziņā Līguma 10.7. un 10.8. punktā noteiktajā apjomā.
10.10. Līgums sagatavots uz 6 (sešām) lapām un parakstīts ar drošu elektronisko parakstu.
10.11. Līgumam parakstīšanas dienā ir 4 (četri) pielikumi:
1. pielikums: Tehniskā specifikācija – tehniskais piedāvājums;
2. pielikums: Finanšu piedāvājums;
3. pielikums: Pieņemšanas – nodošanas akta forma;
4. pielikums: Apmācīto lietotāju saraksta forma.

11. LĪDZĒJU REKVIZĪTI UN PARAKSTI
					
	PASŪTĪTĀJS
Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”
Reģistrācijas Nr. 42103041306
Juridiskā adrese: Slimnīcas iela 25, Liepāja, LV-3414 
Tālrunis: 63403222
e-pasts: birojs@liepajasslimnica.lv
Bankas nosaukums: AS Swedbank
Bankas kods: HABALV22
Norēķinu konts: LV79HABA0551017064193


____________________________________
Vārds, uzvārds
Amats
	PIEGĀDĀTĀJS
Nosaukums:
Reģistrācijas Nr.
Juridiskā adrese:
Tālrunis:
e-pasts:
Bankas nosaukums:
Bankas kods:
Norēķinu konts:




____________________________________
Vārds, uzvārds
Amats



ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.



3. pielikums
līgumam Nr. _________

PIEŅEMŠANAS – NODOŠANAS AKTS

Liepājā									    20__. gada ___. ___________

Akts sagatavots, piedaloties SIA “Liepājas reģionālā slimnīca”, vienotās reģistrācijas Nr. 42103041306, pārstāvim ________________________________________________________
un ______________________________________, vienotās reģistrācijas Nr. _________________, pārstāvim ________________________________________________________,
par to, ka, pamatojoties uz 2026. gada _____. _____________________ līguma Nr. ______________ noteikumiem,
1. [bookmark: _Hlk33860363]______________________________ nodeva un SIA “Liepājas reģionālā slimnīca” pieņēma:

	Nr.
	Ierīces nosaukums, modelis
	Sērijas Nr.
	Skaits
	Ierīces vērtība EUR bez PVN
	PVN likme, %

	1
	
	
	
	
	

	2
	
	
	
	
	

	3
	
	
	
	
	

	4
	
	
	
	
	



	SIA “Liepājas reģionālā slimnīca”


_____________________
	__________________________


____________________



1. _____________________________ veica Ierīces elektrodrošības, galveno funkciju un raksturlielumu pārbaudi un metroloģisko kontroli saskaņā ar Ministru kabineta 2023. gada 15. augusta noteikumiem Nr. 461 “Medicīnisko ierīču noteikumi” (ja attiecas).

	SIA “Liepājas reģionālā slimnīca”


_____________________
	__________________________


____________________



1. Ierīces nodošanas brīdī konstatētie defekti, nepilnības, piezīmes: _____________________
__________________________________________________________________________________________________________________________________________________________________________________________________________________________________________


	SIA “Liepājas reģionālā slimnīca”

_____________________
	_________________________

____________________



Akts sagatavots 2 (divos) eksemplāros, pa 1 (vienam) eksemplāram katrai pusei.


4. pielikums
līgumam Nr. __________

APMĀCĪTO LIETOTĀJU SARAKSTS 

Pamatojoties uz 2026. gada _____. ____________________ līguma Nr. ________________ noteikumiem, ____________________________________ nodeva un SIA “Liepājas reģionālā slimnīca” pieņēma ierīces lietošanas instrukciju latviešu valodā un veica lietotāju apmācību atbilstoši pievienotajam apmācīto lietotāju sarakstam.

Apmācību temats: Ierīces (-u) ___________________________________________________________ 
_____________________________________________________________________________________
lietošana, t. sk. kopšana lietotāja līmenī.

Apmācības vadīja: 
[bookmark: _Hlk33860489]_____________________________________________/_____________/_____________
[bookmark: _Hlk33449613]           (Vārds, uzvārds, amats)	       			(paraksts)               (datums)

Apmācības noklausījās:
Par ierīces lietošanu, funkcionalitāti:
_____________________________________________/_____________/_____________
                      (Vārds, uzvārds, amats)	       		(paraksts)               (datums)

_____________________________________________/_____________/_____________
         	      (Vārds, uzvārds, amats)       			(paraksts)               (datums)

_____________________________________________/_____________/_____________
                      (Vārds, uzvārds, amats)	       		(paraksts)               (datums)

_____________________________________________/_____________/_____________
          	       (Vārds, uzvārds, amats)	       		(paraksts)               (datums)

Apmācības noklausījās:
Par ierīces tīrīšanu, kopšanu un apstrādi:
_____________________________________________/_____________/_____________
           (Vārds, uzvārds, amats)	       			(paraksts)               (datums)

_____________________________________________/_____________/_____________
           (Vārds, uzvārds, amats)	       			(paraksts)               (datums)






2


